ΓΡΑΠΤΗ ΕΡΩΤΗΣΗ E-1564/96 υποβολή: Iρigo Mιndez de Vigo (PPE) προς την Επιτροπή (17 Iουνίου 1996)

Θέμα: Κατανομή των πόρων ΕΤΠΑ

Η Ευρωπαϊκή Επιτροπή χορήγησε στο ΕΤΠΑ 118,3 εκατομμύρια Ecu για σχέδια που έχουν ως στόχο τη βελτίωση της ενεργειακής απόδοσης και την στήριξη της ανάπτυξης των ανανεωσίμων ενεργειών στην Ισπανία.

Είναι η Επιτροπή σε θέση να αναφέρει, με συγκεκριμένα στοιχεία, τί είδους σχέδια χρηματοδοτούνται και κατά πόσο τα σχέδια αυτά αποβαίνουν υπέρ των περιοχών που έχουν καθυστέρηση στον τομέα αυτό, όπως συμβαίνει με τις Κανάριες Νήσους;

Απάντηση της κ. Wulf-Mathies εξ ονόματος της Επιτροπής (11 Ιουλίου 1996)

Η Επιτροπή ενέκρινε, στις 29 Μαρτίου 1996, τη συνολική επιχορήγηση του Ευρωπαϊκού Ταμείου Περιφερειακής Ανάπτυξης (ΕΤΠΑ) - Ινστιτούτο για τη διαφοροποίηση και την εξοικονόμηση ενέργειας (Instituto para la divercificaciσn y el ahorro de la energνa - IDAE) για τη βελτίωση της ενεργειακής απόδοσης και την προώθηση των ανανεώσιμων πηγών ενέργειας στην Ισπανία. Προβλέπεται δημόσια δαπάνη ύψους 234 εκατ. ECU, εκ των οποίων το 50,6% προέρχεται από το ΕΤΠΑ. Το IDAE, δημόσιος οργανισμός που υπάγεται το Υπουργείο Βιομηχανίας και Ενεργείας, είναι αρμόδιο για την υλοποίησή του.

Η συνολική επιχορήγηση παρέχεται στα πλαίσια του προγράμματος εξοικονόμησης ενεργειακής απόδοσης (Plan de ahorro y eficiencia energιtica - PAEE), το οποίο αποτελεί τμήμα του ευρύτερου εθνικού ενεργειακού προγράμματος (Plan energιtico nacional - PEN) 1991-2000, που έχει καταρτίσει η ισπανική κυβέρνηση. Ως εκ τούτου συνδέεται στενά με τους στόχους που έχουν καθορισθεί στα πλαίσια του PAEE, που είναι η μείωση της τελικής κατά τομέα ζήτησης ενέργειας (εξοικονόμηση ενέργειας), η εξοικονόμηση και η υποκατάσταση (διαφοροποίηση των τελικών ενεργειακών χρήσεων, και η παροχή ανεξάρτητης ηλεκτροπαραγωγής από μονάδες που λειτουργούν με ανανεώσιμες πηγές ενέργειας και θερμοηλεκτρική συμπαραγωγή.

Ο τελικός στόχος της συνολικής επιχορήγησης είναι να βοηθήσει στην επίτευξη των στόχων αυτών στις ισπανικές περιφέρειες που καλύπτονται από το στόχο 1, μέσω της συγχρηματοδότησης των εθνικών δημοσίων πόρων που διατίθενται για ενέργειες επιλέξιμες για επιχορηγήσεις του ΕΤΠΑ. Κατά τον τρόπο αυτό εξασφαλίζεται ότι περιφέρειες με ιδιαίτερες ελλείψεις στον τομέα αυτό, όπως οι Κανάριοι Νήσοι, επωφελούνται από τη χρηματοδότηση του ΕΤΠΑ.

Τα μέτρα που προβλέπονται από τη συνολική επιχορήγηση βασίζονται στις προτεραιότητες 6 και 8 του κοινοτικού πλαισίου στήριξης του στόχου 1 για την Ισπανία. Το είδος των περιλαμβανόμενων έργων καθορίζεται σε συνδυασμό με τη δομή της συνολικής επιχορήγησης, η οποία είναι ακολουθη:

- Προτεραιότητα 6: Ενέργεια

6.2.1. Επιχορηγήσεις επενδύσεων με στόχο την ορθολογική χρήση της ενέργειας στον τομέα της βιομηχανίας

6.2.2. Ενέργειες άμεσων επενδύσεων από το IDAE για την ορθολογική χρήση της ενέργειας στον τομέα της βιομηχανίας

6.2.3. Επιχορηγήσεις επενδύσεων για την ορθολογική χρήση της ενέργειας στους τομείς του εμπορίου, των υπηρεσιών και άλλους

6.2.4. Ενέργειες άμεσων επενδύσεων από το IDAE για την ορθολογική χρήση της ενέργειας στους τομείς του εμπορίου, των υπηρεσιών και άλλους

- Υποπροτεραιότητα 6.3: Προστασία και βελτίωση του περιβάλλοντος

6.3.1. Επιχορηγήσεις επενδύσεων για τη χρήση ανανεώσιμων πηγών ενέργειας

6.3.2. Ενέργειες άμεσων επενδύσεων από το IDAE στον τομέα των ανανεώσιμων πηγών ενέργειας

- Προτεραιότητα 8: Τεχνική βοήθεια

Το παρόν μέτρο περιλαμβάνει επιχορηγήσεις για την προώθηση και τη διάδοση πληροφοριών σχετικά με τα διάφορα θέματα που καλύπτει η συνολική επιχορήγηση.